# Ανδρόνικος Πάικος

### Από τη Βικιπαίδεια, την ελεύθερη εγκυκλοπαίδεια

Ο Ανδρόνικος Πάικος (1796 - 1879) ήταν Μακεδόνας αγωνιστής της Επανάστασης του 1821.

Γεννήθηκε το 1796 στη Θεσσαλονίκη από πολύ εύπορους γονείς. Κατά την έκρηξη της Επανάστασης, βρέθηκε στην Πάδουα (Πάντοβα) της Ιταλίας όπου σπούδαζε νομικά. Παρόλα αυτά, συγκέντρωσε όσα χρήματα μπόρεσε, προμηθεύτηκε όπλα και πολεμοφόδια και αφού ναύλωσε ένα ιστιοφόρο, κατέπλευσε στην Καλαμάτα το Νοέμβριο του 1821. Εντάχθηκε στο σώμα του Δημήτριου Υψηλάντη και έλαβε μέρος σε πολλές μάχες, κατορθώνοντας να προαχθεί στο βαθμό του λοχαγού. Μετά την άφιξη του Ιωάννη Καποδίστρια αποφάσισε να ολοκληρώσει τις σπουδές του στην Ευρώπη.

Στην Ελλάδα επανήλθε το έτος 1833 και κατάφερε να αποκτήσει την εμπιστοσύνη και την εκτίμηση του βασιλιά Όθωνα. Πέτυχε επανειλημμένα να καταλάβει τα αξιώματα του υπουργού Εξωτερικών και Δικαιοσύνης. Ο Πάικος πέθανε στην Αθήνα το 1879 ως απλός ιδιώτης.

Ανακτήθηκε από "http://el.wikipedia.org../../../%CE%B1/%CE%BD/%CE%B4/%CE%91%CE%BD%CE%B4%CF%81%CF%8C%CE%BD%CE%B9%CE%BA%CE%BF%CF%82_%CE%A0%CE%AC%CE%B9%CE%BA%CE%BF%CF%82_e9b1.html"

Κατηγορίες: Ελληνική Επανάσταση του 1821 | Γεννήσεις το 1796 | Θάνατοι το 1879

##### Views

- Άρθρο
- Συζήτηση
- Τελευταία έκδοση

##### Αναζήτηση